02014O0060 — BG — 05.08.2019 — 008.001

Този текст служи само за информационни цели и няма правно действие. Институциите на Съюза не носят отговорност за неговото съдържание. Автентичните версии на съответните актове, включително техните преамбюли, са версиите, публикувани в Официален вестник на Европейския съюз и налични в EUR-Lex. Тези официални текстове са пряко достъпни чрез връзките, публикувани в настоящия документ

►B ►M2 НАСОКИ (ЕС) 2015/510 НА ЕВРОПЕЙСКАТА ЦЕНТРАЛНА БАНКА от 19 декември 2014 г относно прилагането на рамката на паричната политика на Евросистемата (Насоки относно общата документация) (ЕЦБ/2014/60) ◄ (преработен текст) (ОВ L 091, 2.4.2015 г., стp. 3)

Изменен с:









▼B

▼M2

НАСОКИ (ЕС) 2015/510 НА ЕВРОПЕЙСКАТА ЦЕНТРАЛНА БАНКА

от 19 декември 2014 г

относно прилагането на рамката на паричната политика на Евросистемата (Насоки относно общата документация) (ЕЦБ/2014/60)

▼B

(преработен текст)







СЪДЪРЖАНИЕ ПЪРВА ЧАСТ — ПРЕДМЕТ, ОБХВАТ И ОПРЕДЕЛЕНИЯ ВТОРА ЧАСТ — СРЕДСТВА, ОПЕРАЦИИ, ИНСТРУМЕНТИ И ПРОЦЕДУРИ ПО ПАРИЧНАТА ПОЛИТИКА НА ЕВРОСИСТЕМАТА ДЯЛ I — Операции на открития пазар Глава 1 — Преглед на операциите на открития пазар Глава 2 — Категории операции на открития пазар Глава 3 — Инструменти за операциите на открития пазар ДЯЛ II — Ликвидни улеснения с постоянен достъп Глава 1 — Пределно кредитно улеснение Глава 2 — Депозитно улеснение ДЯЛ III — Процедури за операциите по паричната политика на Евросистемата Глава 1 — Тръжни и двустранни процедури за операциите на открития пазар на Евросистемата Раздел 1 — Тръжни процедури Раздел 2 — Оперативни стъпки при тръжните процедури Подраздел 1 — Обявяване на тръжните процедури Подраздел 2 — Подготовка и подаване на заявки от страна на контрагенти Подраздел 3 — Разпределение при търгове Подраздел 4 — Обявяване на резултатите от търга Раздел 3 — Двустранни процедури за операциите на открития пазар на Евросистемата Глава 2 — Процедури за сетълмент за операции по паричната политика на Евросистемата ТРЕТА ЧАСТ — ДОПУСТИМИ КОНТРАГЕНТИ ЧЕТВЪРТА ЧАСТ — ДОПУСТИМИ АКТИВИ ДЯЛ I — Общи принципи ДЯЛ II — Критерии за допустимостта и изисквания за кредитното качество на търгуемите активи Глава 1 — Критерии за допустимостта на търгуемите активи Раздел 1 — Общи критерии за допустимостта на търгуемите активи Раздел 2 — Специфични критерии за допустимостта на някои видове търгуеми активи Подраздел 1 — Специфични критерии за допустимостта на обезпечените с активи ценни книжа Подраздел 2 — Специфични критерии за допустимостта на облигациите, обезпечени с обезпечени с активи ценни книжа Подраздел 3 — Специфични критерии за допустимостта на дълговите сертификати, емитирани от Евросистемата Подраздел 4 — Специфични критерии за допустимостта на някои необезпечени дългови инструменти Глава 2 — Изисквания на Евросистемата за кредитното качество на търгуемите активи ДЯЛ III — Критерии за допустимостта и изисквания за кредитното качество на нетъргуемите активи Глава 1 — Критерии за допустимостта на нетъргуемите активи Раздел 1 — Критерии за допустимостта на вземанията по кредити Раздел 2 — Критерии за допустимостта на срочните депозити Раздел 3 — Критерии за допустимостта на обезпечените с ипотека потребителски дългови инструменти Раздел 4 — Критерии за допустимостта на нетъргуемите дългови инструменти, обезпечени с допустими вземания по кредити Глава 2 — Изисквания на Евросистемата за кредитното качество на нетъргуемите активи Раздел 1 — Изисквания на Евросистемата за кредитното качество на вземанията по кредити Раздел 2 — Изисквания на Евросистемата за кредитното качество на обезпечените с ипотека потребителски дългови инструменти Раздел 3 — Изисквания на Евросистемата за кредитното качество на нетъргуемите дългови инструменти, обезпечени с допустими вземания по кредити ДЯЛ IV — Гаранции за търгуемите и нетъргуемите активи ДЯЛ V — Рамка на Евросистемата за кредитна оценка на допустимите активи ДЯЛ VI — Рамка за оценка и контрол на риска при търгуемите и нетъргуемите активи Глава 1 — Мерки за контрол на риска при търгуемите активи Глава 2 — Мерки за контрол на риска при нетъргуемите активи Глава 3 — Правила за оценяване на търгуемите и нетъргуемите активи ДЯЛ VII — Приемане на неденоминирано в евро обезпечение в непредвидени ситуации ДЯЛ VIII — Правила за използването на допустими активи ДЯЛ IX — Трансгранично използване на допустими активи ПЕТА ЧАСТ — САНКЦИИ В СЛУЧАЙ НА НЕИЗПЪЛНЕНИЕ НА ЗАДЪЛЖЕНИЯТА НА КОНТРАГЕНТА ШЕСТА ЧАСТ — ДИСКРЕЦИОННИ МЕРКИ СЕДМА ЧАСТ — ДОПЪЛНИТЕЛНИ МИНИМАЛНИ ОБЩИ ИЗИСКВАНИЯ ВЪВ ВРЪЗКА С ОПЕРАЦИИТЕ ПО ПАРИЧНАТА ПОЛИТИКА НА ЕВРОСИСТЕМАТА Глава 1 — Допълнителни минимални общи изисквания, приложими към всички разпоредби относно операциите по паричната политика на Евросистемата Глава 2 — Допълнителни минимални общи изисквания, приложими към споразуменията за обратно изкупуване и споразуменията за обезпечен кредит Глава 3 — Допълнителни минимални общи изисквания, приложими единствено към репо сделките Глава 4 — Допълнителни минимални общи изисквания, приложими единствено към споразуменията за обезпечен кредит Глава 5 — Допълнителни минимални общи изисквания, приложими единствено към валутните суапове за целите на паричната политика ОСМА ЧАСТ — ЗАКЛЮЧИТЕЛНИ РАЗПОРЕДБИ ПРИЛОЖЕНИЕ I — Минимални резерви ПРИЛОЖЕНИЕ II — Обявяване на тръжни операции ПРИЛОЖЕНИЕ III — Разпределение при търгове и тръжни процедури ПРИЛОЖЕНИЕ IV — Обявяване на резултатите от търга ПРИЛОЖЕНИЕ V — Критерии за избор на контрагенти за участие в операции по валутно интервениране ПРИЛОЖЕНИЕ VI — Трансгранично използване на допустими активи ПРИЛОЖЕНИЕ VIа — Критерии за допустимост за използването на системи за сетълмент на ценни книжа и връзки между системи за сетълмент на ценни книжа при кредитни операции на Евросистемата ПРИЛОЖЕНИЕ VII — Изчисляване на санкциите, които се прилагат в съответствие с пета част и имуществени санкции, които се прилагат в съответствие със седма част ПРИЛОЖЕНИЕ VIII — Изисквания за отчетност за данни на ниво кредит за обезпечени с активи ценни книжа и изисквания за регистри на данни на ниво кредит ПРИЛОЖЕНИЕ IX — Процес на мониторинг на резултатите на рамката на Евросистемата за кредитна оценка ПРИЛОЖЕНИЕ IXa — Изисквания за минимално покритие за агенциите за външна кредитна оценка в рамката на Евросистемата за кредитна оценка ПРИЛОЖЕНИЕ IХб — Минимални изисквания в рамката на Евросистемата за кредитна оценка във връзка с докладите за нова емисия и наблюдение по програми за обезпечени облигации ПРИЛОЖЕНИЕ XI — Форми на ценни книжа ПРИЛОЖЕНИЕ XII — Примери за операции и процедури по паричната политика на Евросистемата ПРИЛОЖЕНИЕ XIIa — ПРИЛОЖЕНИЕ XIII — Таблица на съответствията ПРИЛОЖЕНИЕ XIV — Отменени насоки и последващи изменения към тях







ПЪРВА ЧАСТ

ПРЕДМЕТ, ОБХВАТ И ОПРЕДЕЛЕНИЯ

Член 1

Предмет и обхват

1. С настоящите насоки се установяват еднообразните правила за прилагането на единната парична политика от Евросистемата в държавите членки, чиято парична единица е еврото.

2. Евросистемата предприема всички необходими мерки за извършване на операциите по паричната политика на Евросистемата в съответствие с принципите, средствата, инструментите, изискванията, критериите и процедурите, установени в настоящите насоки.

3. Правоотношенията между Евросистемата и нейните контрагенти се установяват в подходящи договорни или регулаторни разпоредби, прилагани от съответната НЦБ, в които са въведени съответно разпоредбите на настоящите насоки.

4. Управителният съвет на ЕЦБ може по всяко време да променя средствата, инструментите, изискванията, критериите и процедурите за изпълнение на операциите по паричната политика на Евросистемата.

5. Евросистемата си запазва правото да изисква и да получава от контрагентите всяка съответна информация, която е необходима за изпълнението на задачите и за постигането на целите ѝ във връзка с операциите по паричната политика. Това право не засяга другите съществуващи конкретни права на Евросистемата да изисква информация, свързана с операциите по паричната политика.

Член 2

Определения

За целите на настоящите насоки се използват следните определения:

(1) „конвенция за отчитане на дните „реални дни/360““ е конвенцията, прилагана при операции по паричната политика на Евросистемата, която определя реалния брой календарни дни, включени при изчисляването на лихвите на база 360 дни годишно;

▼M7

(2) „агенция“ е лице, което е установено в държава членка, чиято парична единица е еврото, което извършва определени общественополезни дейности на национално или регионално равнище или обслужва техните нужди от финансиране, и което Евросистемата е класифицирала като агенция. Списъкът на лицата, класифицирани като агенции, се публикува на уебсайта на ЕЦБ и посочва дали количествените критерии за целите на дисконтиранията при оценяването, установени в приложение XIIа, са изпълнени по отношение на всяко лице;

▼B

(3) „обезпечени с активи ценни книжа“ (ОАЦК) са дългови инструменти, които са обезпечени с пул от обособени финансови активи (фиксирани или възобновяеми), които се очаква да се конвертират в парични средства в рамките на определен период от време. Освен това е възможно да съществуват права или други активи, които осигуряват обслужването или своевременното разпределяне на постъпленията на държателите на ценната книга. Като цяло, обезпечените с активи ценни книжа се емитират от специално създадени инвестиционни дружества, които са придобили пула от финансови активи от инициатора или продавача. В този смисъл плащанията по обезпечените с активи ценни книжа зависят предимно от паричните потоци, генерирани от активите в базисния пул, и другите права, създадени с цел да гарантират навременността на плащането, като например ликвидни улеснения, гаранции или други характеристики, известни най-общо като кредитни подобрения;

(4) „двустранна процедура“ е процедура, при която НЦБ или при извънредни обстоятелства — ЕЦБ, извършват операции за фино регулиране или окончателни сделки пряко с един или повече контрагенти, или чрез фондови борси или пазарни посредници, без да се използват тръжни процедури;

(5) „безналична система“ е система, която позволява прехвърляне на ценни книжа и други финансови активи без физическо движение на документи на хартия или сертификати, например електронно прехвърляне на ценни книжа;

(6) „работен ден“ е: а) по отношение на задължение за извършване на плащане — всеки ден, в който TARGET2 работи за извършване на такова плащане; или б) по отношение на задължение за доставяне на активи — всеки ден, в който системата за сетълмент на ценни книжа, през която следва да бъде извършена доставката, работи на мястото, където следва да бъде извършена доставката на съответните ценни книжа;

▼M6

(7) „централен депозитар на ценни книжа“ (ЦДЦК) е централен депозитар на ценни книжа съгласно определението в член 2, параграф 1, точка 1 от Регламент (ЕС) № 909/2014 на Европейския парламент и на Съвета ( 1 );

▼B

(8) „обезпечен кредит“ е споразумение между НЦБ и контрагент, чрез което на контрагента се предоставя ликвидност чрез кредит, който е обезпечен с изпълнимо право на обезпечение, предоставено от този контрагент на НЦБ под формата, например, на залог, прехвърляне на права или друг вид обезпечение върху активи;

(9) „набиране на срочни депозити“ е инструмент, използван при извършване на операции на открития пазар, при който Евросистемата кани контрагентите да откриват срочни депозити по сметки в НЦБ на тяхната държавата по произход, с цел изтегляне на ликвидност от пазара;

▼M2

(10) „компетентен орган“ е официално признат от националното право публичен орган или структура, който/която разполага с правомощие по националното право да осъществява надзор върху институциите като част от надзорната система в съответната държава членка, включително ЕЦБ по отношение на възложените ѝ с Регламент (ЕС) № 1024/2013 на Съвета ( 2 ) задачи;

▼B

(11) „контрагент“ е институция, която отговаря на критериите за допустимост, установени в трета част, което ѝ дава право на достъп до операциите на паричната политика на Евросистемата;

▼M4

(12) „обезпечена облигация“ е дългов инструмент, при който съществува двойна възможност за удовлетворяване: а) от кредитна институция пряко или косвено; и б) от динамичен пул от обезпечения от базови активи, и при който липсва разделяне на риска;

▼B

(13) „вземане по кредит“ е вземане за връщането на пари, което се изразява в задължение по дълга на длъжник спрямо контрагент. Вземанията по кредити също така включват Schuldscheindarlehen и регистрирани в Нидерландия частни вземания от правителството или от други допустими длъжници, които са обезпечени с държавна гаранция, например жилищни сдружения;

(14) „кредитна институция“ е кредитна институция по смисъла на член 2, параграф 5 от Директива 2013/36/ЕС на Европейския парламент и на Съвета ( 3 ) и член 4, параграф 1, точка 1 от Регламент (ЕС) № 575/2013 на Европейския парламент и на Съвета ( 4 ), която подлежи на надзор от компетентен орган; или кредитна институция, която е публична собственост, по смисъла на член 123, параграф 2 от Договора, която подлежи на надзор, чиито стандарти са съпоставими с тези на надзора от страна на компетентен орган;

(15) „кредитен рейтинг“ има същия смисъл, както е определено в член 3, параграф 1 от Регламент (ЕС) № 1060/2009 на Европейския парламент и на Съвета ( 5 );

▼M3

(16) „трансгранично използване“ е предоставянето като обезпечение от контрагент на НЦБ на неговата държава по произход на:

а) търгуеми активи, държани в друга държава членка, чиято парична единица е еврото;

б) търгуеми активи, емитирани в друга държава членка и държани в държавата членка на НЦБ по произход;

в) вземания по кредити, в случаите когато споразумението за вземане по кредит се урежда от правото на друга държава членка, чиято парична единица е еврото, различна от държавата членка на НЦБ по произход;

г) обезпечени с ипотека потребителски дългови инструменти в съответствие с приложимите процедури на модела на кореспондентски отношения между централните банки;

д) нетъргуеми дългови инструменти, обезпечени с допустими вземания по кредити, емитирани и държани в друга държава членка, чиято парична единица е еврото, различна от държавата членка на НЦБ по произход;

▼B

(17) „валутно хеджиране“ е споразумение между емитента на ценни книжа и хеджингов контрагент, съгласно което част от валутния риск, произтичащ от получаване на парични потоци в различна от евро валута, бива частично намален чрез замяната им с плащания в евро от хеджинговия контрагент, включително гаранции от страна на последния относно тези плащания;

(18) „попечител“ е лице, което предприема съхранение и администриране на ценни книжа и други финансови активи от името на други лица;

(19) „пазарна стойност при неизпълнение“ по отношение на всички активи на всяка дата е:

а) пазарната стойност на тези активи в момента на оценката при неизпълнение, изчислена въз основа на най-представителната цена за работния ден, предшестващ датата на оценка;

б) при липса на представителна цена за даден актив на работния ден, предшестващ датата на оценката, се използва последната цена, по която е търгуван активът. Ако няма налична цена, по която е търгуван активът, предприемащата операцията НЦБ определя цена, като взема предвид последната цена, определена за актива на референтния пазар;

в) при активи, за които не съществува пазарна стойност, се използва всеки друг приемлив метод на оценка;

г) ако НЦБ е продала активите или еквивалентни на тях активи по пазарната им цена преди момента на оценката при неизпълнение, нетният приход от продажбата след приспадане на всички основателни разходи и такси, свързани с такава продажба, като НЦБ прави това изчисление и определя сумите;

(20) „доставка срещу плащане“ или „система от типа „доставка срещу плащане““ е механизъм, използван в система за сетълмент от типа „обмен срещу стойност“, който гарантира, че окончателното прехвърляне, т.е. доставянето на активи се извършва само при направено съответстващо окончателно прехвърляне на други активи, т.е. плащане;

(21) „депозитно улеснение“ е вид ликвидно улеснение с постоянен достъп, предлагано от Евросистемата, което контрагентите могат да ползват за овърнайт депозити в Евросистемата чрез НЦБ, носещи предварително определена лихва;

(22) „лихвен процент по депозитното улеснение“ е лихвеният процент, прилаган към депозитното улеснение;

▼M6

(22а) „пряка връзка“ е договореност между две ССЦК, управлявани от ЦДЦК, по силата на която ЦДЦК става пряк участник в ССЦК, управлявана от друг ЦДЦК, чрез откриване на сметка за ценни книжа за допускане на безналично прехвърляне на ценни книжа;

▼M2

(23) „ползване в страната“ е предоставяне като обезпечение от контрагент, установен в държава членка, чиято парична единица е еврото, на:

а) търгуеми активи, емитирани и държани в същата държава членка, в която е НЦБ по произход на контрагента;

б) вземания по кредити, в случаите когато споразумението за вземане по кредит се урежда от правото на държавата членка на НЦБ по произход на контрагента;

в) обезпечени с ипотека потребителски дългови инструменти, емитирани от лица, установени в държавата членка на НЦБ по произход на контрагента;

г) нетъргуеми дългови инструменти, обезпечени с допустими вземания по кредити, емитирани и държани в същата държава членка, в която е НЦБ по произход на контрагента;

▼B

(24) „система на целево предназначение“ е система на НЦБ за управление на обезпеченията, чрез която се предоставя ликвидност срещу конкретни, подлежащи на идентифициране активи, предназначени за обезпечение за конкретни кредитни операции на Евросистемата. Заместването на тези активи с други конкретни допустими активи може да бъде разрешено от НЦБ на държавата по произход, при условие че те са предназначени за обезпечение и са адекватни за конкретната операция;

(25) „допустими активи“ са активи, които отговарят на критериите, установени в четвърта част и са съответно допустими като обезпечение при кредитните операции на Евросистемата;

▼M6

(25а) „допустима връзка“ е пряка или непряка връзка, която е оценена от Евросистемата като отговаряща на критериите за допустимост, установени в приложение VIа за използване при кредитни операции на Евросистемата, и която е публикувана в списъка на Евросистемата на допустимите връзки на уебсайта на ЕЦБ. Допустимата непряка връзка е съставена от базови допустими преки връзки;

(25б) „допустима ССЦК“ е управлявана от ЦДЦК ССЦК, която е оценена от Евросистемата като отговаряща на критериите за допустимост, установени в приложение VIа за използване при кредитни операции на Евросистемата, и която е публикувана в списъка на Евросистемата на допустимите ССЦК на уебсайта на ЕЦБ;

▼B

(26) „край на деня“ е частта от работния ден, след като TARGET2 е приключила работа, когато обработените в нея плащания стават окончателни за деня;

▼M7

(26а) „дата на активиране на отчитане пред ЕОЦКП“ е първият ден, на който а) е регистриран регистър на секюритизации от Европейския орган за ценни книжа и пазари (ЕОЦКП) и така става регистър на секюритизации на ЕОЦКП и б) съответният технически стандарт за изпълнение във формата на стандартизирани образци е приет от Комисията съгласно член 7, параграф 4 от Регламент (ЕС) 2017/2402 на Европейския парламент и на Съвета ( 6 ) и е станал приложим;

(26б) „регистър на секюритизации на ЕОЦКП“ е регистър на секюритизации по смисъла на член 2, точка 23 от Регламент (ЕС) 2017/2402, който е регистриран в ЕОЦКП съгласно член 10 от този Регламент;

▼B

(27) „инфлационен индекс в еврозоната“ е индекс, предоставян от Евростат или от национален статистически орган на държава членка, чиято парична единица е еврото, например хармонизирания индекс на потребителските цени;

(28) „Европейско икономическо пространство“ (ЕИП) са всички държави членки, независимо дали са се присъединили официално към ЕИП, заедно с Исландия, Лихтенщайн и Норвегия;

(29) „Евросистема“ е ЕЦБ и НЦБ;

(30) „работен ден на Евросистемата“ е всеки ден, в който ЕЦБ и най-малко една НЦБ работят за целите на извършване на операции по паричната политика на Евросистемата;

(31) „кредитни операции на Евросистемата“ са: а) обратни сделки за предоставяне на ликвидност, т.е. операции по паричната политика на Евросистемата за предоставяне на ликвидност, с изключение на валутни суапове за целите на паричната политика и окончателни покупки; и б) кредит в рамките на деня;

▼M7

(31а) „определен регистър на Евросистемата“ е лице, което е определено от Евросистемата в съответствие с приложение VIII и което продължава да изпълнява изискванията за определяне, установени в това приложение;

▼B

(32) „операции по паричната политика на Евросистемата“ са операциите на открития пазар и ликвидните улеснения с постоянен достъп;

▼M6 —————

▼B

(34) „окончателно прехвърляне“ е неотменимо и безусловно прехвърляне, с което се изпълнява задължението за прехвърляне;

▼M6

(35) „финансово предприятие“ е финансово предприятие съгласно определението в приложение А към Регламент (ЕС) № 549/2013 на Европейския парламент и на Съвета ( 7 );

▼B

(36) „операции за фино регулиране“ са категория операции на открития пазар, извършвани от Евросистемата главно за справяне с колебания в ликвидността на пазара;

(37) „фиксирани купони“ са дългови инструменти с предварително определено периодично лихвено плащане;

(38) „тръжна процедура с фиксиран лихвен процент“ е тръжна процедура, при която ЕЦБ определя лихвения процент, цената, суап-точката или спреда преди тръжната процедура, а участващите контрагентите заявяват сумата, с която желаят да търгуват по този фиксиран лихвен процент, цена, суап-точка или спред;

(39) „плаващ купон“ е купон, свързан с референтен лихвен процент с коригиран период, съответстващ на този купон, не по-дълъг от една година;

(40) „валутен суап за целите на паричната политика“ е инструмент, използван при извършване на операции на открития пазар, при които Евросистемата купува или продава по спот цени евро срещу чуждестранна валута и в същото време го продава или купува обратно посредством форуърдна сделка на определена дата на обратно изкупуване;

(41) „НЦБ на държавата по произход“ е НЦБ на държавата членка, чиято парична единица е еврото, в която е установен контрагентът;

(42) „указателен календар за редовните тръжни операции на Евросистемата“ е календар, изготвен от Евросистемата, одобрен от Управителния съвет на ЕЦБ, който указва графика на периода на поддържане на резервите, както и обявяването, разпределението и матуритета на основните операции по рефинансиране и редовните операции по дългосрочно рефинансиране;

▼M2

(42а) „рекапитализация в натура посредством публични дългови инструменти“ е всяка форма на увеличаване на записания капитал на кредитна институция, при което цялата или част от вноската се прави чрез прякото предоставяне на кредитната институция на държавни дългови инструменти или дългови инструменти на публичния сектор, които са емитирани от суверенната държава или от субекта от публичния сектор, която/който предоставя новия капитал на кредитната институция;

▼B

(43) „международен централен депозитар на ценни книжа“ (МЦДЦК) е ЦДЦК, който е активен в сетълмента на международно търгуеми ценни книжа от различни национални пазари, обикновено в различни валутни зони;

(44) „международна организация“ е лице, посочено в член 118 от Регламент (ЕС) № 575/2013, при което експозициите към такова лице получават 0 % рисково тегло;

(45) „международен идентификационен номер на ценни книжа“ (ISIN) е международният идентификационен код, който се дава на ценните книжа, емитирани на финансовите пазари;

▼M6

(46) „кредит в рамките на деня“ е кредит в рамките на деня съгласно определението в член 2, точка 26 от Насоки ЕЦБ/2012/27 ( 8 );

▼M4

(46a) „инвестиционен посредник“ е инвестиционен посредник по смисъла на член 4, параграф 1, точка 2 от Регламент (ЕС) № 575/2013;

▼M6

(46б) „инвестиционен фонд“ означава фондове на паричния пазар (ФПП) или фондове, различни от тези на паричния пазар съгласно определението в приложение А към Регламент (ЕС) № 549/2013;

▼B

(47) „емитиране на дългови сертификати на ЕЦБ“ е инструмент на паричната политика, използван при извършване на операции на открития пазар, чрез който ЕЦБ емитира дългови сертификати, които представляват дългово задължение на ЕЦБ към притежателя на сертификата;

▼M4

(48) „обезпечена облигация от типа jumbo“ е обезпечена облигация с обем на емисията най-малко 1 милиард евро, за която най-малко трима маркет-мейкъри осигуряват редовни заявки и изискват котировки;

▼M3

(49) „вземания по лизинг“ са планирани и основани на договор плащания от лизингополучател на лизингодател съгласно условията на договор за лизинг. Остатъчните стойности не са вземания по лизинг. Договорите за финансов лизинг с потребители, т.е. споразуменията, съгласно които длъжникът може да упражни опцията си: а) да извърши окончателно плащане, за да придобие пълното право на собственост върху стоките; или б) да върне стоките при прекратяване на споразумението, се приравняват на договори за лизинг;

▼B

(50) „ликвидна помощ“ е всеки структурен, действителен или потенциален компонент, който е предназначен или се счита за подходящ за покриване на временен паричен недостиг, който може да възникне през периода до приключване на сделката с ОАЦК;

▼M7

(50а) „регистър на данни на ниво кредит“ е регистър на секюритизации на ЕОЦКП или определен регистър на Евросистемата;

▼B

(51) „операции по дългосрочно рефинансиране“ са категория операции на открития пазар, извършвани от Евросистемата под формата на обратни сделки, които имат за цел предоставяне на ликвидност с матуритет, по-дълъг от матуритета на основните операции по рефинансиране на финансовия сектор;

(52) „основни операции по рефинансиране“ са категория редовни операции на открития пазар, извършвани от Евросистемата под формата на обратни сделки;

(53) „период на поддържане“ има същото значение, както е определено в Регламент (ЕО) № 1745/2003 (ЕЦБ/2003/9);

(54) „искане за предоставяне на допълнително обезпечение“ е процедура, свързана с прилагането на маржове на отклонение, което означава, че ако стойността на активите, мобилизирани като обезпечение от контрагент, която редовно се оценява, спадне под определено равнище, Евросистемата изисква от контрагента да предостави допълнителни допустими активи или парични средства. За пул-системи искане за предоставяне на допълнително обезпечение се извършва само в случаи на недостатъчно обезпечаване, а за системи на целево предназначение се извършват искания за предоставяне на симетрично допълнително обезпечение, като всеки метод е допълнително определен в националната документация на НЦБ на държавата по произход;

(55) „пределен лихвен процент“ е най-ниският лихвен процент при тръжни процедури за предоставяне на ликвидност с променлив лихвен процент, по който заявките са изпълнени, или най-високият лихвен процент при тръжни процедури за изтегляне на ликвидност с променлив лихвен процент, по който заявките са изпълнени;

(56) „пределно кредитно улеснение“ е ликвидно улеснение с постоянен достъп, предлагано от Евросистемата, което контрагентите могат да използват за получаване на овърнайт кредити от Евросистемата чрез НЦБ по предварително определен лихвен процент, при което се прилага изискването за достатъчни допустими активи като обезпечение;

(57) „лихвен процент по пределното кредитно улеснение“ е лихвеният процент, прилаган към пределното кредитно улеснение;

(58) „пределна суап-котировка“ е суап-котировката, при която се изчерпва общата сума за разпределение при търг;

(59) „търгуеми активи“ са дългови инструменти, които са приети за търговия на определен пазар и които отговарят на критериите за допустимост, установени в четвърта част;

(60) „падеж“ е датата, на която изтича срокът на операция по паричната политика на Евросистемата. При споразумение за обратно изкупуване или при суап падежът съответства на датата на обратното изкупуване;

(61) „държава членка“ е държава членка на Съюза;

(62) „multicédulas“ са дългови инструменти, емитирани от определени испански дружества със специална инвестиционна цел (Fondo de Titulización de Activos, FTA), които позволяват определен брой малки по размер cédulas (испански обезпечени облигации) от няколко инициатори да бъдат обединени заедно;

(63) „многостранна банка за развитие“ е лице, посочено в член 117, параграф 2 от Регламент (ЕС) № 575/2013, при което експозициите към такова лице получават 0 % рисково тегло;

(64) „аукцион с различни лихвени проценти (американски аукцион)“ е аукцион, при който лихвеният процент, цената или суап-точката при разпределението са равни на предложените при всяка отделна заявка лихвен процент, цена или суап-точка;

(65) „стъпаловиден купон“ е структура на купона, при която частта от маржа (x) нараства повече от веднъж по време на срока на актива в съответствие с предварително определен график на предварително определени дати, обикновено на датата на искането или датата на плащане по купона;

(66) „национална централна банка“ (НЦБ) е националната централна банка на държава членка, чиято парична единица е еврото;

(67) „работен ден на НЦБ“ е всеки ден, в който НЦБ работи с цел извършване на операции по паричната политика на Евросистемата, включително дни, в които клоновете на тази НЦБ може да бъдат затворени поради местни или регионални неработни дни за банките;

(68) „държави от Г-10 извън ЕИП“ са държави, които участват в Групата на десетте (Г-10) и които са извън ЕИП, т.е. Съединените американски щати, Канада, Япония и Швейцария;

(69) „нефинансово предприятие“ има същото значение, както е определено в Регламент (ЕС) № 549/2013;

▼M2

(70) „нетъргуем актив“ е всеки един от следните активи: срочни депозити; вземания по кредити; обезпечени с ипотека потребителски дългови инструменти и нетъргуеми дългови инструменти, обезпечени с допустими вземания по кредити;

▼M2

(70а) „нетъргуеми дългови инструменти, обезпечени с допустими вземания по кредити“ са дългови инструменти:

а) които са пряко или непряко обезпечени с вземания по кредити, които удовлетворяват всичките критерии за допустимост на вземания по кредити на Евросистемата в съответствие с част четвърта, дял III, глава 1, раздел 1 и при прилагане на разпоредбите на член 107е;

б) при които съществува двойна възможност за удовлетворяване: i) от кредитната институция, която е инициаторът на базовите вземания по кредити; и ii) от динамичния пул от обезпечения, състоящ се от базови вземания по кредити, както е посочено в буква а);

в) при които липсва разделяне на риска;

▼M4

(71) „други обезпечени облигации“ са структурирани обезпечени облигации или multicédulas;

▼B

(72) „окончателна сделка“ е инструмент, използван при извършване на операции на открития пазар, чрез който Евросистемата окончателно купува или продава допустими търгуеми активи на пазара (спот или форуърд) и който води до пълно прехвърляне на собственост от продавача на купувача без възможност за обратно прехвърляне на правото на собственост;

(73) „пул-система“ е система за управление на обезпечения на НЦБ, при която контрагентът поддържа в тази НЦБ пул-сметка за депозиране на активи, обезпечаващи съответните кредитни операции на Евросистемата на този контрагент, при което активите се записват по начин, по който отделният допустим актив не е свързан с конкретна кредитна операция на Евросистемата и контрагентът може непрекъснато да заменя базовите активи;

▼M4

(74) „публичен кредитен рейтинг“ е кредитен рейтинг, който е: а) издаден или признат от агенция за кредитен рейтинг, регистрирана в Съюза и приета от Евросистемата за агенция за външна кредитна оценка; и б) публично оповестен или разпространен чрез абонамент;

▼B

(75) „субект от публичния сектор“ е субект, който е класифициран от национален статистически орган като единица в рамките на държавния сектор за целите на Регламент (ЕС) № 549/2013;

(76) „бърз търг“ е тръжна процедура, която обикновено се изпълнява в рамките на 105 минути от обявяването на търга до потвърждаването на резултата от разпределението и която може да бъде ограничена до определен кръг контрагенти, както допълнително е определено във втора част;

▼M6

(76а) „непряка връзка“ е връзка, установена между ССЦК, управлявани от два различни ЦДЦК, които обменят сделки с ценни книжа или прехвърляния чрез трета ССЦК, управлявана от ЦДЦК, действаща като посредник или, в случай на ССЦК, управлявани от ЦДЦК, участващи в TARGET2-Securities, чрез няколко ССЦК, управлявани от ЦДЦК, действащи като посредници;

▼B

(77) „споразумение за обратно изкупуване“ е договореност, посредством която даден допустим актив се продава на купувач без запазване на правото на собственост от страна на продавача, като едновременно с това продавачът придобива правото и задължението да изкупи обратно еквивалентен актив по определена цена в бъдещ момент или при поискване;

(78) „дата на обратно изкупуване“ е датата, на която купувачът е задължен да продаде обратно на продавача еквивалентните активи във връзка със сделка съгласно споразумение за обратно изкупуване;

(79) „цена на обратно изкупуване“ е цената, на която купувачът е задължен да продаде обратно на продавача еквивалентните активи във връзка със сделка съгласно споразумение за обратно изкупуване. Цената на обратното изкупуване е равна на сбора от покупната цена и ценовия диференциал, съответстващ на лихвата по предоставената ликвидност за периода до падежа на операцията;

(80) „обратна сделка“ е инструмент, използван при извършване на операции на открития пазар и при предоставяне на достъп до пределното кредитно улеснение, при което НЦБ купува или продава допустими активи по споразумение за обратно изкупуване или извършва кредитни операции под формата на обезпечени кредити;

(81) „попечителска сметка“ е сметка за ценни книжа, управлявана от МЦДЦК, ЦДЦК или НЦБ, по която кредитните институции могат да предоставят ценни книжа, допустими за кредитни операции на Евросистемата;

▼M6

(82) „система за сетълмент на ценни книжа“ (ССЦК) е система за сетълмент на ценни книжа съгласно определението в член 2, параграф 1, точка 10 от Регламент (ЕС) № 909/2014, която позволява прехвърляне на ценни книжа, както безплатно (FOP), така и срещу заплащане (доставка срещу плащане(DVP);

▼B

(83) „дата на сетълмент“ е датата, на която е извършен сетълментът на сделката;

(84) „аукцион с единен лихвен процент (холандски аукцион)“ е аукцион, при който лихвеният процент, цената или суап-точката при разпределението, прилагани за всички удовлетворени заявки, са равни на пределния лихвен процент, цена или суап-точка;

(85) „дружество със специална инвестиционна цел“ е дружество със специална цел — секюритизация съгласно определението в член 4, параграф 1, точка 66 от Регламент (ЕС) 575/2013;

(86) „стандартен търг“ е тръжна процедура, която обичайно се провежда в рамките на 24 часа от обявяването на търга до потвърждаването на резултата от разпределението;

(87) „структурни операции“ е категория операции на открития пазар, извършвани от Евросистемата за приспособяване на структурната ликвидна позиция на Евросистемата спрямо финансовия сектор или за преследване на други цели на паричната политика, както допълнително е определено във втора част;

▼M4

(88) „структурирана обезпечена облигация“ е обезпечена облигация с изключение на multicédulas, която не е емитирана в съответствие с изискванията съгласно член 52, параграф 4 от Директива 2009/65/ЕО на Европейския парламент и на Съвета ( 9 );

▼B

(89) „суап-точка“ е разликата между валутните курсове по форуърдната сделка и по спот-сделката при валутен суап, котирани съгласно общите установени пазарни практики;

(90) „продължаващо емитиране“ или „продължаваща емисия“ е емисия, която образува една серия на емитиране с по-ранно емитиране или емисия;

(91) „TARGET2“ е системата за брутен сетълмент в реално време за еврото, предоставяща сетълмент на плащания в евро в пари на централната банка, уредена съгласно Насоки ЕЦБ/2012/27;

(92) „тръжна процедура“ е процедура, при която Евросистемата предоставя или изтегля ликвидност от пазара, при което НЦБ сключва сделки посредством приемане на заявки, представени от контрагенти след публично съобщение;

(93) „дата на търговия (Т)“ е датата, на която се сключва сделката, т.е. споразумението за финансова сделка между двама контрагенти. Датата на търговия може да съвпадне с датата на сетълмент за сделката (сетълмент в същия ден) или да предхожда датата на сетълмент с определен брой работни дни (датата на сетълмент се означава като Т + времето до сетълмента);

▼M4

(94) „обезпечена облигация, съответстваща на Директивата за ПКИПЦК“ е обезпечена облигация, емитирана в съответствие с изискванията на член 52, параграф 4 от Директива 2009/65/ЕО;

▼M6

(95) „трето лице — посредник“ (ТЛП) е ЦДЦК, управляващ допустима ССЦК, който е сключил договор с НЦБ, чрез който този ЦДЦК се задължава да предоставя определени услуги, свързани с управление на обезпечения, като посредник на тази НЦБ;

▼B

(96) „Съюзът“ означава Европейският съюз;

(97) „дисконтиране при оценяването“ е процентно намаление, прилагано спрямо пазарната стойност на актив, мобилизиран като обезпечение в кредитни операции на Евросистемата;

(98) „намаление на стойността от преоценка“ е определено процентно намаление на пазарната стойност на активи, мобилизирани като обезпечение в кредитни операции на Евросистемата, преди прилагането на дисконтиране при оценяването;

(99) „тръжна процедура с променлив лихвен процент“ е тръжна процедура, при която участващите контрагенти заявяват както сумата, с която желаят да търгуват, така и лихвения процент, суап-точката или цената, на която желаят да сключат сделки с Евросистемата в конкуренция помежду си, при което най-напред биват удовлетворявани най-конкурентните заявки до изчерпване на общата предложена сума;

▼M5

(99а) „субект за ликвидация“ е субект, частна или публична собственост: а) чиято основна цел е постепенната продажба на активите му и прекратяването на дейността му; или б) който е субект за управление или разпродажба на активи, създаден с цел да поддържа реорганизации и/или преструктурирания във финансовия сектор, включително дружествата за управление на активи, създадени в резултат от действие по преструктуриране под формата на прилагането на инструмент за обособяване на активи съгласно член 26 от Регламент (ЕС) № 806/2014 на Европейския парламент и на Съвета ( 10 ) или националното законодателство за транспониране на член 42 от Директива 2014/59/ЕС на Европейския парламент и на Съвета ( 11 ).

▼B

(100) „нулев купон“ е дългов инструмент без периодични плащания по купона.







ВТОРА ЧАСТ

СРЕДСТВА, ОПЕРАЦИИ, ИНСТРУМЕНТИ И ПРОЦЕДУРИ ПО ПАРИЧНАТА ПОЛИТИКА НА ЕВРОСИСТЕМАТА

Член 3

Рамка на прилагане на паричната политика на Евросистемата

1. Средствата, използвани от Евросистемата при прилагане на паричната политика, се състоят от:

а) операции на открития пазар;

б) ликвидни улеснения с постоянен достъп;

в) изисквания за минимални резерви.

2. Изискванията за минимални резерви са посочени в Регламент (ЕО) № 2531/98 и Регламент (ЕО) № 1745/2003 (ЕЦБ/2003/9). Някои характеристики на изискванията за минимални резерви са пояснени в приложение I с информативна цел.

Член 4

Указателни характеристики на операциите по паричната политика на Евросистемата

В таблица 1 се съдържа преглед на характеристиките на операциите по паричната политика на Евросистемата.

▼M6







Таблица 1 Преглед на характеристиките на операциите по паричната политика на Евросистемата Категории операции по паричната политика Видове инструменти Матуритет Честота Процедура Предоставяне на ликвидност Изтегляне на ликвидност Операции на открития пазар Основни операции по рефинансиране Обратни сделки — Една седмица Седмична Стандартни тръжни процедури Дългосрочни операции по рефинансиране Обратни сделки — Три месеца (1) Месечна (1) Стандартни тръжни процедури Операции за фино регулиране Обратни сделки Обратни сделки Нестандартизирани Нестандартизирани Тръжни процедури Двустранни процедури (2) Валутни суапове Валутни суапове — Набиране на срочни депозити Структурни операции Обратни сделки Обратни сделки Нестандартизирани Нестандартизирани Стандартни тръжни процедури (3) — Емитиране на дългови сертификати на ЕЦБ По-малко от 12 месеца Окончателни покупки Окончателни продажби — Двустранни процедури Тръжни процедури (4) Ликвидни улеснения с постоянен достъп Пределно кредитно улеснение Обратни сделки — Овърнайт Достъп по преценка на контрагентите Депозитно улеснение — Депозити Овърнайт Достъп по преценка на контрагентите (*1) Съгласно член 7, параграф 2, буква б), член 7, параграф 2, буква в), член 7, параграф 3 и член 7, параграф 4. (*2) Съгласно член 8, параграф 2, буква в), член 10, параграф 4, буква в), член 11, параграф 5, буква в) и член 12, параграф 6, буква в). (*3) Съгласно член 9, параграф 2, буква в), член 10, параграф 4, буква в) и член 13, параграф 5, буква г). (*4) Съгласно член 9, параграф 2, буква в) и член 14, параграф 3, буква в).

▼B







ДЯЛ I

ОПЕРАЦИИ НА ОТКРИТИЯ ПАЗАР







ГЛАВА 1

Преглед на операциите на открития пазар

Член 5

Преглед на категориите и инструментите по отношение на операциите на открития пазар

1. Евросистемата може да извършва операции на открития пазар за регулиране на лихвените проценти, за управление на ликвидността на финансовия пазар и за сигнализиране на позицията по паричната политика.

2. В зависимост от тяхната конкретна цел операциите на открития пазар могат да бъдат групирани в следните категории:

а) основни операции по рефинансиране;

б) операции по дългосрочно рефинансиране;

в) операции за фино регулиране;

г) структурни операции.

3. Операциите на открития пазар се извършват чрез следните инструменти:

а) обратни сделки;

б) валутни суапове за целите на паричната политика;

в) набиране на срочни депозити;

г) емитиране на дългови сертификати на ЕЦБ;

д) окончателни сделки.

4. По отношение на определените категории операции на открития пазар, посочени в параграф 2, се прилагат следните инструменти, посочени в параграф 3:

а) основните операции по рефинансиране и операциите по дългосрочно рефинансиране се извършват изключително посредством обратни сделки;

б) операциите за фино регулиране могат да бъдат извършвани посредством:

i) обратни сделки,

ii) валутни суапове за целите на паричната политика,

iii) набиране на срочни депозити;

в) структурните операции могат да бъдат извършвани посредством:

i) обратни сделки,

ii) емитиране на дългови сертификати на ЕЦБ,

iii) окончателни сделки.

5. ЕЦБ инициира операции на открития пазар и освен това решава относно условията за тяхното изпълнение и относно инструмента, който следва да се използва.







ГЛАВА 2

Категории операции на открития пазар

Член 6

Основни операции по рефинансиране

1. Евросистемата извършва основните операции по рефинансиране посредством обратни сделки.

2. По отношение на оперативните си характеристики основните операции по рефинансиране:

а) са операции за предоставяне на ликвидност;

б) обикновено се извършват всяка седмица в съответствие с указателния календар за редовните тръжни операции на Евросистемата;

в) обикновено имат матуритет от една седмица, както е указано в указателния календар за редовните тръжни операции на Евросистемата, като се има предвид изключението по параграф 3;

г) се извършват децентрализирано от НЦБ;

д) се извършват посредством стандартни тръжни процедури;

▼M6

е) към тях се прилагат критериите за допустимост, установени в трета част, които трябва да бъдат изпълнени от всички контрагенти, подаващи заявки за такива операции;

▼B

ж) се основават на допустими активи като обезпечение.

3. Матуритетът на основните операции по рефинансиране може да се различава въз основа на различните неработни дни за банките в държавите членки, чиято парична единица е еврото.

4. Управителният съвет на ЕЦБ редовно взема решения относно лихвените проценти по основните операции по рефинансиране. Преразгледаните лихвени проценти влизат в сила от началото на новия период на поддържане на резервите.

5. Независимо от параграф 4, Управителният съвет на ЕЦБ може да променя лихвения процент по основните операции по рефинансиране по всяко време. Такова решение влиза в сила най-рано от следващия работен ден за Евросистемата.

6. Основните операции по рефинансиране се извършват посредством тръжни процедури с фиксиран лихвен процент или посредством тръжни процедури с променлив лихвен процент в зависимост от решението на Евросистемата.

Член 7

Операции по дългосрочно рефинансиране

1. Евросистемата извършва операции по дългосрочно рефинансиране посредством обратни сделки за предоставяне на ликвидност на контрагентите с матуритет, по-дълъг от матуритета на основните операции по рефинансиране.

2. По отношение на оперативните си характеристики операциите по дългосрочно рефинансиране:

а) са обратни операции за предоставяне на ликвидност;

б) се извършват редовно всеки месец в съответствие с указателния календар за редовните тръжни операции на Евросистемата, при спазване на изключението, посочено в параграф 4;

в) обикновено имат матуритет три месеца в съответствие с указателния календар за редовните тръжни операции на Евросистемата, при спазване на изключенията, посочени в параграфи 3 и 4;

г) се извършват децентрализирано от НЦБ;

д) се извършват посредством стандартни тръжни процедури;

▼M6

е) към тях се прилагат критериите за допустимост, установени в трета част, които трябва да бъдат изпълнени от всички контрагенти, подаващи заявки за такива операции;

▼B

ж) се основават на допустими активи като обезпечение.

3. Матуритетът на операциите по дългосрочно рефинансиране може да се различава въз основа на различните неработни дни за банките в държавите членки, чиято парична единица е еврото.

4. Евросистемата може да извършва извънредно операции по дългосрочно рефинансиране с матуритет, различен от три месеца. Такива операции не са посочени в указателния календар за редовните тръжни операции на Евросистемата.

5. Посочените в параграф 4 операции по дългосрочно рефинансиране с матуритет повече от три месеца, които се извършват извънредно, могат да съдържат клауза за предсрочно погасяване. Тази клауза може да предвижда или опция, или задължение за контрагентите, по силата на които те могат да погасяват изцяло или отчасти сумите, които са им разпределени в дадена операция. Клаузите за задължително предсрочно погасяване трябва да бъдат основани на изрични и предварително определени условия. Датите, на които предсрочните погасявания влизат в сила, се обявяват от Евросистемата в момента на обявяването на операциите. При извънредни обстоятелства Евросистемата може да реши временно да спре предсрочните погасявания на определени дати въз основа на, inter alia, неработни дни за банките в държави членки, чиято парична единица е еврото.

6. Операциите по дългосрочно рефинансиране се извършват посредством тръжни процедури с променлив лихвен процент, освен ако Евросистемата реши да ги извършва посредством тръжна процедура с фиксиран лихвен процент. В такъв случай лихвеният процент, приложим към тръжните процедури с фиксиран лихвен процент, може да бъде индексиран към базисен референтен лихвен процент (например среден лихвен процент по основните операции по рефинансиране) за срока на операцията със или без спред.

Член 8

Операции за фино регулиране

1. Евросистемата може да извършва операции за фино регулиране посредством обратни сделки, валутни суапове за целите на паричната политика или набиране на срочни депозити главно за справяне с колебания в ликвидността на пазара.

2. По отношение на оперативните си характеристики операциите за фино регулиране:

а) могат да бъдат извършвани като операция за предоставяне или за изтегляне на ликвидност;

б) имат честота и матуритет, които обикновено не са стандартизирани;

в) обикновено се извършват посредством бързи тръжни процедури, освен ако Евросистемата реши да извърши конкретната операция за фино регулиране чрез друго средство (стандартна тръжна процедура или двустранна процедура) от гледна точка на конкретни съображения на паричната политика или за да реагира на пазарните условия;

г) се извършват децентрализирано от НЦБ, без да се засяга член 45, параграф 3;

▼M6

д) към тях се прилагат критериите за допустимост за контрагенти, установени в трета част, в зависимост от:

i) конкретния вид инструмент за извършване на операции за фино регулиране, и

ii) приложимата процедура за този конкретен вид инструмент;

▼B

е) когато се извършват посредством обратни сделки, те се основават на допустими активи като обезпечение.

▼M2

3. ЕЦБ може да извършва операции за фино регулиране във всеки работен ден за Евросистемата с цел противопоставяне на ликвидни диспропорции през периода на поддържане на резервите. Ако денят за търговия, денят за сетълмент и денят за плащане не са работни за НЦБ дни, съответната НЦБ не е длъжна да извършва такива операции.

▼B

4. Евросистемата запазва висока степен на гъвкавост при избора на процедури и оперативни характеристики при извършването на операции за фино регулиране, за да реагира на пазарните условия.

Член 9

Структурни операции

1. Евросистемата може да извършва структурни операции посредством обратни сделки, емитиране на дългови сертификати на ЕЦБ или окончателни сделки с цел приспособяване на структурната позиция на Евросистемата спрямо финансовата система или за преследване на други цели на прилагането на паричната политика.

2. По отношение на оперативните си характеристики структурните операции:

а) са операции за предоставяне или за изтегляне на ликвидност;

б) имат честота и матуритет, които не са стандартизирани;

в) се извършват посредством тръжни или двустранни процедури, в зависимост от вида на инструмента за извършване на структурната операция;

г) се извършват децентрализирано от НЦБ;

▼M6

д) към тях се прилагат критериите за допустимост, установени в трета част, в зависимост от: i) конкретния вид инструмент за извършване на структурните операции, и ii) приложимата процедура за този конкретен вид инструмент;

▼B

е) структурните операции за предоставяне на ликвидност се основават на допустими активи като обезпечение, с изключение на окончателните покупки.

3. Евросистемата запазва висока степен на гъвкавост при избора на процедури и оперативни характеристики при извършването на структурни операции, за да реагира на пазарните условия и другите структурни промени.







ГЛАВА 3

Инструменти за операции на открития пазар

Член 10

Обратни сделки

1. Обратните сделки са специфични инструменти за извършване на операции на открития пазар, при които НЦБ купува или продава допустими активи съгласно споразумение за обратно изкупуване или извършва кредитни операции под формата на обезпечени кредити, в зависимост от съответните договорни или регулаторни разпоредби, прилагани от НЦБ.

2. Споразуменията за обратно изкупуване и обезпечените кредити отговарят на изискванията за тези инструменти, установени в седма част.

3. Обратните сделки за предоставяне на ликвидност се основават на допустими активи като обезпечение съгласно четвърта част.

▼M6

4. По отношение на оперативните си характеристики обратните сделки за целите на паричната политика:

а) могат да бъдат извършвани като операции за предоставяне или за изтегляне на ликвидност;

б) имат честота и матуритет, които зависят от категорията операция на открития пазар, за която се използват;

в) които попадат в категорията операции на открития пазар, се извършват чрез стандартни тръжни процедури с изключение на операции за фино регулиране, при които се извършват чрез тръжни или двустранни процедури;

г) които попадат в категорията пределно кредитно улеснение, се извършват както е описано в член 18;

д) се извършват децентрализирано от НЦБ, без да се засяга член 45, параграф 3.

▼B

5. Обратните сделки за изтегляне на ликвидност се основават на активи, предоставени от Евросистемата. Критериите за допустимост на тези активи са идентични с критериите, прилагани за допустими активи, използвани в обратни сделки за предоставяне на ликвидност съгласно четвърта част. Не се прилага дисконтиране при оценяването при обратните сделки по изтегляне на ликвидност.

Член 11

Валутни суапове за целите на паричната политика

1. Валутните суапове за целите на паричната политика се състоят от едновременни спот и форуърдни сделки в евро срещу чуждестранна валута.

2. Валутните суапове за целите на паричната политика отговарят на допълнителните изисквания за тези инструменти, установени в седма част.

3. Освен ако Управителният съвет на ЕЦБ реши друго, Евросистемата оперира само с най-търгуваните валути и съобразно стандартната пазарна практика.

4. При всеки валутен суап за целите на паричната политика Евросистемата и контрагентите се договарят за суап-точките по сделката, които са котирани, в съответствие с общите установени пазарни практики. Условията на обменните курсове при валутни суапове за целите на паричната политика са посочени в таблица 2.

5. По отношение на оперативните си характеристики валутните суапове за целите на паричната политика:

а) могат да бъдат извършвани като операции за предоставяне или за изтегляне на ликвидност;

б) имат честота и матуритет, които не са стандартизирани;

в) се извършват посредством бързи тръжни или двустранни процедури, освен ако Евросистемата реши да извърши конкретната операция чрез друго средство (стандартна тръжна процедура) от гледна точка на конкретни съображения на паричната политика или за да реагира на пазарните условия;

г) се извършват децентрализирано от НЦБ, без да се засяга член 45, параграф 3.

▼M6

6. Контрагентите, участващи във валутни суапове за целите на паричната политика, се подчиняват на критериите за допустимост, установени в трета част, в зависимост от приложимата процедура за съответната операция.

▼B

Таблица 2

Условия на обменните курсове при валутни суапове за целите на паричната политика

S = спот обменен курс (на датата на сделката по валутния суап) на еврото (EUR) към чуждестранната валута ABC

FM = форуърден обменен курс на еврото към чуждестранната валута ABC на датата на обратното изкупуване на суапа (M)

DM = форуърдни точки на еврото към чуждестранната валута ABC на датата на обратното изкупуване на суапа (M)

N(.) = сумата на валутата по спот сделката; N(.)M е сумата на валутата по форуърдната сделка: или или или или

Член 12

Набиране на срочни депозити

1. Евросистемата може да покани контрагентите да открият срочни депозити по сметки в НЦБ на тяхната държава по произход.

2. Депозитите, приемани от контрагентите, са с фиксиран срок, като се прилага фиксиран лихвен процент.

3. Лихвените проценти, прилагани по срочните депозити, могат да бъдат: а) положителни; б) установени на 0 %; или в) отрицателни.

4. По срочните депозити се прилага проста лихва съгласно конвенцията за отчитане на дните „реални дни/360“. Лихвата се изплаща на падежа на депозита. В случаи на отрицателен лихвен процент неговото прилагане по срочни депозити налага задължение за плащане на вложителя по отношение на НЦБ на държавата по произход, включително право на тази НЦБ да дебитира сметката на контрагента съобразно с това. НЦБ не предоставят обезпечение в замяна на срочните депозити.

5. Срочните депозити се държат по сметки при НЦБ на държавата по произход, дори ако тези операции се извършват по централизиран начин от ЕЦБ съгласно член 45, параграф 3.

6. По отношение на оперативните си характеристики набирането на срочни депозити:

а) се извършва за изтегляне на ликвидност;

б) може да бъде извършвано въз основа на предварително определен график на операции с предварително определени честота и матуритет или може да бъде извършвано при необходимост с цел реагиране на промени в условията за ликвидност, например набирането на срочни депозити може да бъде извършено в последния ден на периода на поддържане на резервите с цел противопоставяне на ликвидни диспропорции, които може да са се натрупали след разпределението на последната основна операция по рефинансиране;

в) се извършва посредством бързи тръжни процедури, освен ако ЕЦБ реши да извърши конкретната операция чрез друго средство (двустранна процедура или стандартна тръжна процедура) от гледна точка на конкретни съображения на паричната политика или за да реагира на пазарните условия;

г) се извършва децентрализирано от НЦБ, без да се засяга член 45, параграф 3.

▼M6

7. Контрагентите, участващи в набирането на срочни депозити, се подчиняват на критериите за допустимост, установени в трета част, в зависимост от приложимата процедура за съответната операция.

▼B

Член 13

Емитиране на дългови сертификати на ЕЦБ

1. Дълговите сертификати на ЕЦБ представляват дългово задължение на ЕЦБ по отношение на притежателя на сертификата.

2. Дълговите сертификати на ЕЦБ се емитират и държат в безналична форма в депозитарите на ценни книжа в държавите членки, чиято парична единица е еврото.

3. ЕЦБ не налага никакви ограничения върху прехвърляемостта на дълговите сертификати на ЕЦБ.

4. ЕЦБ може да емитира дългови сертификати:

а) с отстъпка, т.е. под номиналната стойност; или

б) на стойност над номиналната стойност,

които се погасяват на падежа по номинална стойност.

Разликата между емисионната и номиналната стойност (при погасяване) се равнява на натрупаната лихва върху размера на емисията по договорения лихвен процент до падежа на сертификата. Прилаганият лихвен процент е проста лихва съгласно конвенцията за отчитане на дните „реални дни/360“. Изчисляването на размера на емисията се извършва в съответствие с таблица 3.

Таблица 3

Емитиране на дългови сертификати на ЕЦБ

Размерът на емисията е:

където:

N = номинална стойност на дълговия сертификат на ЕЦБ

rI = лихвен процент (в %)

D = матуритет на дълговия сертификат на ЕЦБ (в дни)

PT = размерът на емисията на дълговия сертификат на ЕЦБ

5. По отношение на оперативните характеристики на дълговите сертификати на ЕЦБ:

а) те се емитират като операция на открития пазар за изтегляне на ликвидност;

б) те могат да се емитират редовно или извънредно;

в) те имат матуритет, който е по-малък от дванадесет месеца;

г) те се емитират посредством стандартни тръжни процедури;

д) техните търгове и сетълменти се извършват децентрализирано от НЦБ.

▼M6

6. Контрагентите, участващи в стандартната тръжна процедура за емитирането на дългови сертификати на ЕЦБ, се подчиняват на критериите за допустимост, установени в трета част.

▼B

Член 14

Окончателни сделки

1. Окончателната сделка включва цялостно прехвърляне на собственост от продавача на купувача без възможност за обратно прехвърляне на правото на собственост.

2. При извършване на окончателни сделки и изчисляване на цените Евросистемата действа в съответствие с най-широко приетата пазарна конвенция за използваните при сделката дългови инструменти.

3. По отношение на оперативните си характеристики окончателните сделки:

а) могат да бъдат извършвани като операции за предоставяне на ликвидност (окончателни покупки) или операции за изтегляне на ликвидност (окончателни продажби);

б) имат честота, която не е стандартизирана;

в) се извършват посредством двустранни процедури, освен ако ЕЦБ реши да извърши конкретната операция чрез бързи или стандартни процедури;

г) се извършват децентрализирано от НЦБ, без да се засяга член 45, параграф 3;

д) се основават единствено на допустими търгуеми активи, посочени в четвърта част.

▼M6

4. Участващите в окончателни сделки контрагенти се подчиняват на критериите за допустимост, установени в трета част.

▼B

Член 15

Задължения за обезпечаване и сетълмент при обратни сделки и валутни суапове за целите на паричната политика

1. По отношение на обратни сделки за предоставяне на ликвидност и валутни суапове за предоставяне на ликвидност контрагентите:

а) прехвърлят достатъчен обем допустими активи в случай на обратни сделки или съответстващата сума чуждестранна валута в случай на валутни суапове за извършване на сетълмент в деня на сетълмента;

▼M7

б) осигуряват адекватно обезпечаване на операцията до нейния падеж; стойността на активите, мобилизирани като обезпечение, покрива по всяко време общата непогасена сума на операцията за предоставяне на ликвидност, включително начислената лихва през срока на операцията. Ако лихвата се начислява по положителен процент, приложимата сума следва да бъде добавена на дневна база върху общата непогасена сума на операцията за предоставяне на ликвидност, а ако се начислява по отрицателен процент, приложимата сума следва да бъде извадена на дневна база от общата непогасена сума на операцията за предоставяне на ликвидност;

▼B

в) когато е приложимо по отношение на буква б), предоставят адекватно обезпечаване под формата на съответстващи искания за допълнително обезпечение посредством достатъчно допустими активи или парични средства.

2. По отношение на обратни сделки за изтегляне на ликвидност и валутни суапове за целите на паричната политика за изтегляне на ликвидност контрагентите:

а) прехвърлят достатъчна сума парични средства за сетълмент на суми, които са им разпределени при съответната операция за изтегляне на ликвидност;

б) осигуряват адекватно обезпечаване на операцията до нейния падеж;

в) когато е приложимо по отношение на буква б), предоставят адекватно обезпечаване под формата на съответстващи искания за допълнително обезпечение посредством достатъчни допустими активи или парични средства.

3. Неизпълнението на изискванията, посочени в параграфи 1 и 2, се санкционира, доколкото е приложимо, съгласно членове 154—157.

Член 16

Задължения за сетълмент за окончателни покупки и продажби, набиране на срочни депозити и емитиране на дългови сертификати на ЕЦБ

1. При операции на открития пазар, извършвани чрез окончателни покупки и продажби, набиране на срочни депозити и емитиране на дългови сертификати на ЕЦБ, контрагентите прехвърлят достатъчно допустими активи или парични средства за сетълмент на сумата, уговорена в сделката.

2. Неизпълнението на изискванията, посочени в параграф 1, се санкционира, доколкото е приложимо, съгласно членове 154—157.







ДЯЛ II

ЛИКВИДНИ УЛЕСНЕНИЯ С ПОСТОЯНЕН ДОСТЪП

Член 17

Ликвидни улеснения с постоянен достъп

1. НЦБ предоставят достъп до ликвидните улеснения с постоянен достъп, предлагани от Евросистемата, по инициатива на контрагентите си.

2. Ликвидните улеснения с постоянен достъп включват следните категории:

а) пределното кредитно улеснение;

б) депозитното улеснение.

3. Условията на ликвидните улеснения с постоянен достъп са идентични във всички държави членки, чиято парична единица е еврото.

4. НЦБ предоставят достъп до ликвидните улеснения с постоянен достъп само в съответствие с целите на ЕЦБ и общите съображения на паричната политика.

5. ЕЦБ може по всяко време да променя условията за използване на ликвидните улеснения с постоянен достъп или да ги спре временно.

6. Управителният съвет на ЕЦБ редовно взема решения относно лихвените проценти за ликвидните улеснения с постоянен достъп. Преразгледаните лихвени проценти влизат в сила от началото на новия период на поддържане на резервите, определен в член 7 от Регламент (ЕО) № 1745/2003 (ЕЦБ/2003/9). ЕЦБ публикува календар на периодите на поддържане на резервите не по-късно от три месеца преди началото на всяка календарна година.

7. Независимо от параграф 6, Управителният съвет на ЕЦБ може да променя лихвения процент за ликвидните улеснения с постоянен достъп по всяко време. Такова решение влиза в сила най-рано от следващия работен ден за Евросистемата.







ГЛАВА 1

Пределно кредитно улеснение

Член 18

Характеристики на пределното кредитно улеснение

1. Контрагентите могат да използват пределното кредитно улеснение за получаване на овърнайт ликвидност от Евросистемата посредством обратна сделка с НЦБ на тяхната държава по произход по предварително определен лихвен процент, като използват допустими активи като обезпечение.

2. НЦБ предоставят ликвидност по пределното кредитно улеснение чрез споразумения за обратно изкупуване или обезпечени кредити съгласно приложими договорни или регулаторни разпоредби на НЦБ.

3. Не съществува ограничение по отношение на размера на ликвидност, която може да бъде предоставена по пределното кредитно улеснение при спазване на изискването за предоставяне на адекватно обезпечение съгласно параграф 4.

4. Контрагентите се задължават да представят достатъчно допустими активи като обезпечение, преди да използват пределното кредитно улеснение. Тези активи следва да бъдат предварително депозирани в съответната НЦБ или доставени с искането за достъп до пределното кредитно улеснение.

Член 19

Условия за достъп за пределното кредитно улеснение

1. Достъп до пределното кредитно улеснение имат институциите, които отговарят на критериите за допустимост съгласно член 55 и които имат достъп до сметка в НЦБ, където може да се извърши сетълмент на сделката, а именно в TARGET2.

2. Достъпът до пределното кредитно улеснение се предоставя само в дните, когато TARGET2 работи. В дните, когато ССЦК не работят, достъпът до пределното кредитно улеснение се предоставя въз основа на допустими активи, които вече са били предварително депозирани в НЦБ.

3. Ако НЦБ или някой от нейните клонове не са отворени за целите на извършване на операции по паричната политика в определени работни дни за Евросистемата поради национални или регионални неработни дни за банките, НЦБ на държавата по произход уведомява своите контрагенти предварително за мерките, които ще бъдат предприети за осигуряване на достъп до пределното кредитно улеснение на неработен ден за банките.

4. Достъпът до пределното кредитно улеснение може да бъде предоставен въз основа на конкретно искане на контрагента или автоматично, както е посочено съответно в параграфи 5 и 6.

▼M7

5. Контрагентът може да изпрати до НЦБ на неговата държава по произход искането за достъп до пределното кредитно улеснение. При условие че искането е получено от НЦБ на държавата по произход не по-късно от 15 минути след края на работното време на TARGET2, НЦБ обработва искането в рамките на същия ден в TARGET2. Крайният срок за отправяне на искане за достъп до пределно кредитно улеснение се отлага допълнително с 15 минути в последния работен за Евросистемата ден от периода на поддържане на резервите. При извънредни обстоятелства Евросистемата може да реши да приложи по-дълги крайни срокове. Искането за достъп до пределното кредитно улеснение посочва сумата на искания кредит. Контрагентът предоставя достатъчно допустими активи като обезпечение за сделката, освен ако тези активи вече са били предварително депозирани от контрагента в НЦБ на държавата по произход съгласно член 18, параграф 4.

▼B

6. В края на всеки работен ден, след приключването на процедурите за контрол в края на деня, отрицателното салдо по сетълмент сметката на контрагента в НЦБ на неговата държава по произход, автоматично се счита за искане за достъп до пределното кредитно улеснение. За да изпълнят изискването на член 18, параграф 4, контрагентите трябва да депозират предварително достатъчно допустими активи като обезпечение за сделката с НЦБ на тяхната държава по произход преди пораждането на такова автоматично искане. Неизпълнението на това условие за достъп подлежи на санкции в съответствие с членове 154—157.

Член 20

Матуритет и лихвен процент по пределното кредитно улеснение

1. Кредитът, отпуснат по пределното кредитно улеснение, е с овърнайт матуритет. За контрагентите, които участват пряко в TARGET2, кредитът се погасява на следващия ден, в който: а) TARGET2 и б) съответните ССЦК оперират, в момента на тяхното отваряне.

2. Лихвеният процент за олихвяване на пределното кредитно улеснение се обявява предварително от Евросистемата и се изчислява като проста лихва съгласно конвенцията за отчитане на дните „реални дни/360“. Лихвеният процент, прилаган към пределното кредитно улеснение, се нарича лихвен процент по пределното кредитно улеснение.

3. Лихвата по пределното кредитно улеснение се плаща заедно с изплащането на кредита.







ГЛАВА 2

Депозитно улеснение

Член 21

Характеристики на депозитното улеснение

1. Контрагентите могат да използват депозитното улеснение за извършване на овърнайт депозити в Евросистемата чрез НЦБ на държавата по произход, по отношение на които се прилага предварително определен лихвен процент.

2. Лихвеният процент, прилаган към депозитното улеснение, може да бъде: а) положителен; б) установен на 0 %; в) отрицателен.

3. НЦБ не предоставят обезпечение в замяна на депозитите.

4. Не съществува ограничение по отношение на сумата, която един контрагент може да депозира по депозитното улеснение.

Член 22

Условия за достъп до депозитното улеснение

1. Достъп до депозитното улеснение имат институциите, които отговарят на критериите за допустимост съгласно член 55 и които имат достъп до сметка в НЦБ, където може да се извърши сетълмент на сделката, а именно в TARGET2. Достъпът до депозитното улеснение се предоставя само в дните, когато TARGET2 работи.

▼M7

2. За предоставяне на достъп до депозитното улеснение контрагентът изпраща искане до НЦБ на неговата държава по произход. При условие че искането е получено от НЦБ на държавата по произход не по-късно от 15 минути след края на работното време на TARGET2, НЦБ на държавата по произход обработва искането в рамките на същия ден в TARGET2. Крайният срок за отправяне на искане за достъп до депозитното улеснение се отлага допълнително с 15 минути в последния работен за Евросистемата ден от периода на поддържане на резервите. При извънредни обстоятелства Евросистемата може да реши да приложи по-дълги крайни срокове. В искането се посочва сумата, която ще бъде депозирана по това улеснение.

▼B

3. Поради наличието на различни структури на сметките в НЦБ, НЦБ след предварителното одобрение на ЕЦБ могат да прилагат условия за достъп, които се различават от посочените в настоящия член. НЦБ предоставят информация на контрагентите за тези отклонения от условията за достъп, описани в настоящия член.

Член 23

Матуритет и лихвен процент по депозитното улеснение

1. Депозитът, предоставен по депозитното улеснение, е с овърнайт матуритет. За контрагентите, които участват пряко в TARGET2, депозитите по депозитното улеснение са с падеж на следващия ден, в който TARGET2 работи, в момента на отваряне на системата.

2. Лихвеният процент, който се прилага по депозита, се обявява предварително от Евросистемата и се изчислява като проста лихва съгласно конвенцията за отчитане на дните „реални дни/360“.

3. Лихвата по депозитите се изплаща на падежа на депозита. В случаи на отрицателни лихвени проценти прилагането на лихвения процент по депозитното улеснение поражда задължение за плащане на вложителя към НЦБ на държавата по произход, включително и правото на тази НЦБ да дебитира сметката на контрагента съобразно с това.







ДЯЛ III

ПРОЦЕДУРИ ЗА ОПЕРАЦИИТЕ ПО ПАРИЧНАТА ПОЛИТИКА НА ЕВРОСИСТЕМАТА







ГЛАВА 1

Тръжни и двустранни процедури за операциите на открития пазар на Евросистемата

Член 24

Видове процедури за операциите на открития пазар

Операциите на открития пазар се извършват чрез тръжни процедури или двустранни процедури.







Раздел 1

Тръжни процедури

Член 25

Преглед на тръжните процедури

1. Тръжните процедури се осъществяват в шест оперативни стъпки, както е посочено в таблица 4.

▼M4







Таблица 4 Оперативни стъпки при тръжните процедури Стъпка 1 Обявяване на търга а) Публично обявяване от ЕЦБ б) Публично обявяване от НЦБ и директно обявяване до индивидуални контрагенти (ако това се счита за необходимо) Стъпка 2 Подготовка на контрагентите и подаване на заявки Стъпка 3 Събиране на заявките от Евросистемата Стъпка 4 Разпределение и оповестяване на резултатите от търга а) Решение на ЕЦБ за разпределението при търга б) Публично обявяване от ЕЦБ на резултатите от разпределението Стъпка 5 Потвърждаване на индивидуалните резултати от разпределението Стъпка 6 Сетълмент на сделките

▼B

2. Тръжните процедури се провеждат под формата на стандартни тръжни процедури или бързи тръжни процедури. Оперативните характеристики на стандартните и бързите тръжни процедури са еднакви, с изключение на времевата рамка (таблици 5 и 6) и на обхвата на контрагентите.

▼M6

Таблица 5

Указателна времева рамка за оперативните стъпки при стандартните тръжни процедури (обозначените часове са по централноевропейското време (1))

(1) Централноевропейското време отчита преминаването към централноевропейско лятно време.

Таблица 6

Указателна времева рамка за оперативните стъпки при бързите тръжни процедури (обозначените часове са по централноевропейското време (1))

(1) Централноевропейското време отчита преминаването към централноевропейско лятно време.

▼B

3. Евросистемата може да извършва тръжни процедури с фиксиран лихвен процент или с променлив лихвен процент.

Член 26

Стандартни тръжни процедури

1. Евросистемата използва стандартни тръжни процедури за извършване на: а) основни операции по рефинансиране; б) операции по дългосрочно рефинансиране; в) специфични структурни операции, т.е. структурни обратни операции и емитиране на дългови сертификати на ЕЦБ.

2. Поради конкретни съображения на паричната политика или за да реагира на пазарните условия, Евросистемата може също да използва стандартни тръжни процедури за извършване на операции за фино регулиране и структурни операции, изпълнявани посредством окончателни сделки.

3. Стандартните тръжни процедури по правило: а) се провеждат в рамките на 24 часа от обявяването на тръжната процедура до потвърждаването на резултатите от разпределението; и б) времето от крайния срок за подаване на заявките до обявяването на резултатите от разпределението е приблизително два часа.

4. Ако сметне за необходимо, ЕЦБ може да реши да коригира времевата рамка за отделни операции.

Член 27

Бързи тръжни процедури

1. Евросистемата обичайно използва бързи тръжни процедури за извършване на операции за фино регулиране, но може също така да използва бързи тръжни процедури за структурни операции, изпълнявани посредством окончателни сделки, поради конкретни съображения на паричната политика или за да реагира на пазарните условия.

2. Бързите тръжни процедури се извършват в рамките на 105 минути от обявяването на тръжната процедура, при което потвърждаването се извършва незабавно след публичното обявяване на резултатите от разпределението.

3. Ако сметне за необходимо, ЕЦБ може да реши да коригира времевата рамка за отделни операции.

4. В съответствие с посочените в член 57 критерии и процедури Евросистемата може да подбере ограничен брой контрагенти, които да участват в бързите тръжни процедури.

Член 28

Извършване на стандартни тръжни процедури за основни операции по рефинансиране и редовни операции по дългосрочно рефинансиране, основани на календара за търговете

1. Тръжните процедури за основни операции по рефинансиране и операции по дългосрочно рефинансиране се извършват в съответствие с указателния календар за редовните тръжни операции на Евросистемата.

2. Указателният календар за редовните тръжни операции на Евросистемата се публикува на уебсайта на ЕЦБ и НЦБ поне три месеца преди началото на календарната година, за която се отнася.

3. Указателните дни за извършване на основни операции по рефинансиране и редовни операции по дългосрочно рефинансиране са посочени в таблица 7.







Таблица 7 Обичайни дни за извършване на основни операции по рефинансиране и редовни операции по дългосрочно рефинансиране Категория операции на открития пазар Обичаен ден за търговия (Т) Основни операции по рефинансиране Всеки вторник (1) Редовни операции по дългосрочно рефинансиране Последната сряда на всеки календарен месец (2) (*1) В случаи на неработни дни може да се въвежда специален график. (*2) Поради периода на неработни дни операциите през декември обикновено се изтеглят с една седмица, т. е. през предходната сряда на месеца.

Член 29

Извършване на тръжни процедури за операции за фино регулиране и структурни операции без календар за тръжните операции

1. Операциите за фино регулиране не се провеждат съгласно предварително определен календар. ЕЦБ може да вземе решение за провеждането на операции за фино регулиране във всеки работен за Евросистемата ден. В тези операции участват само НЦБ, по отношение на които денят за търговия, денят за сетълмент и денят за плащане са работни дни за НЦБ.

2. Структурните операции, извършвани чрез стандартни тръжни процедури, не се провеждат съгласно предварително определен календар. Обикновено те се провеждат и сетълментът по тях се извършва в работните дни за НЦБ на всички държави членки, чиято парична единица е еврото.







Раздел 2

Оперативни стъпки при тръжните процедури







Подраздел 1

Обявяване на тръжните процедури

Член 30

Обявяване на стандартни и бързи тръжни процедури

▼M4

1. Стандартните тръжни процедури се обявяват публично от ЕЦБ предварително. В допълнение към това НЦБ могат да обявяват стандартни тръжни процедури публично и директно на контрагенти, ако това се счита за необходимо.

2. Бързите тръжни процедури могат да се обявяват публично от ЕЦБ предварително. При провеждането на бързи тръжни процедури, които са публично обявени предварително, НЦБ може да се свърже директно с избраните контрагенти, ако това се счита за необходимо. При провеждането на бързи тръжни процедури, които не са публично обявени предварително, НЦБ се свързват директно с избраните контрагенти.

▼B

3. Обявяването на търга представлява покана към контрагентите да подават заявки, които са правно обвързващи. Обявяването не представлява предложение от ЕЦБ или НЦБ.

4. Информацията, която следва да се включи в публичното обявяване на тръжната процедура, е посочена в приложение II.

5. ЕЦБ може да предприема всякакви действия, които счита за подходящи, за поправянето на грешки при обявяването на тръжните процедури, включително като отменя или прекъсва тръжна процедура в процес на изпълнение.







Подраздел 2

Подготовка и подаване на заявки от страна на контрагенти

Член 31

Форма и място на подаване на заявки

1. Заявките трябва да бъдат подадени до НЦБ на държавата по произход на контрагента. Заявките на дадена институция могат да бъдат подадени до НЦБ на държавата по произход само от едно място на стопанска дейност във всяка държава членка, чиято парична единица е еврото, в която институцията е установена, т.е. или от главното управление, или от определен за това клон.

2. Контрагентите подават заявки във форма, която съответства на образците, предоставяни от НЦБ за съответната операция.

Член 32

Подаване на заявки

1. При тръжни процедури с фиксиран лихвен процент контрагентите посочват в заявките си сумата, за която желаят да сключат сделка с НЦБ.

2. При тръжни процедури за валутни суапове с фиксиран лихвен процент контрагентите посочват сумата на валутата, която остава фиксирана за операцията и която те възнамеряват да продадат и изкупят обратно, или да купят и продадат обратно по този лихвен процент.

3. При тръжни процедури с променлив лихвен процент контрагентите могат да подават заявки за не повече от 10 различни равнища на лихвени проценти, цени или суап-точки. При извънредни обстоятелства Евросистемата може да наложи ограничение за броя на заявките, които могат да се подават от всеки контрагент. Във всяка заявка контрагентите посочват сумата, за която желаят да сключат сделка, и съответния лихвен процент, цена или суап-точка. Заявката за лихвен процент или суап-точка се изразява като кратна на 0,01 процентни пункта. Заявката за цена се изразява като кратна на 0,001 процентни пункта.

4. При тръжните процедури за валутни суапове с променлив лихвен процент контрагентите посочват сумата на валутата, която остава фиксирана за операцията, и суап-котировката, при които те възнамеряват да участват в операцията.

5. При тръжните процедури за валутен суап с променлив лихвен процент суап-точките следва да се посочват съгласно стандартните пазарни конвенции, а заявките да се представят като кратни на 0,01 суап-точки.

6. При емитираните от нея дългови сертификати ЕЦБ може да вземе решение заявките да се изразяват под формата на цена, а не като лихвен процент. В тези случаи цените се посочват като процент от номиналната стойност с три знака след десетичната запетая.

Член 33

Минимални и максимални суми на заявката

1. За основните операции по рефинансиране минималната сума на заявката е 1 000 000 EUR. Заявките, които надвишават тази сума, се изразяват като кратни на 100 000 EUR. Минималната сума на заявката се прилага при всяко равнище на лихвения процент.

2. За операции по дългосрочно рефинансиране всяка НЦБ определя минималната сума на заявката в диапазона от 10 000 EUR до 1 000 000 EUR. Заявките, които надвишават минималната сума на заявката, се представят като кратни на 10 000 EUR. Минималната сума на заявката се прилага при всяко равнище на лихвения процент.

3. За операции за фино регулиране и за структурни операции минималната сума на заявката е 1 000 000 EUR. Заявките, които надвишават тази сума, се изразяват като кратни на 100 000 EUR. Минималният размер на заявката се прилага при всяко равнище на лихвения процент, цената или суап-точката, в зависимост от конкретния вид на сделката.

4. ЕЦБ може да наложи максимална сума на заявката, която е най-голямата приемлива заявка от отделен контрагент, за да се предотвратят несъразмерно големи заявки. В случай че е наложена максимална сума на заявката, ЕЦБ включва подробности за нея в публичното обявяване на тръжната процедура.

Член 34

Минимален и максимален лихвен процент на заявката

1. При тръжни процедури с променлив лихвен процент за предоставяне на ликвидност ЕЦБ може да наложи минимален лихвен процент на заявката, който е долната граница на лихвения процент, по който контрагентите могат да подават заявки.

2. При тръжни процедури с променлив лихвен процент за изтегляне на ликвидност ЕЦБ може да наложи максимален лихвен процент на заявката, който е горната граница на лихвения процент, по който контрагентите могат да подават заявки.

Член 35

Краен срок за подаване на заявки

1. Контрагентите могат да оттеглят своите заявки по всяко време до крайния срок за подаването на заявки.

2. Подадените след крайния срок заявки не се разглеждат и се считат за недопустими.

3. НЦБ на държавата по произход определя дали даден контрагент е спазил крайния срок за подаване на заявки.

Член 36

Отхвърляне на заявки

1. НЦБ отхвърля:

а) всички заявки на даден контрагент, ако общата сума в тях надвишава максималния лимит за заявките, определен от ЕЦБ;

б) заявка на контрагент, ако заявката е под минималната сума на заявката;

в) заявка на контрагент, ако заявката е под минимално приемливия лихвен процент, цена или суап-точка или над максимално приемливия лихвен процент, цена или суап-точка на заявката.

2. НЦБ може да отхвърли заявки, които са непълни или които не съответстват на подходящия образец.

3. Ако реши да отхвърли дадена заявка, НЦБ на държавата по произход информира контрагента за това решение преди разпределението при търга.







Подраздел 3

Разпределение при търгове

Член 37

Разпределение при тръжни процедури с фиксиран лихвен процент за предоставяне на ликвидност и за изтегляне на ликвидност

1. При тръжни процедури с фиксиран лихвен процент разпределението по отношение на заявките на контрагентите се извършва по следния начин:

а) заявките се сумират;

б) ако общата сума на заявките надвишава общия обем на ликвидност, предназначен за разпределение, получените заявки се удовлетворяват пропорционално според съотношението между сумата за разпределение и общата сума на заявките в съответствие с таблица 1 в приложение III;

в) разпределената на всеки контрагент сума се закръглява до най-близката единица евро.

2. ЕЦБ може да реши да разпредели:

а) минимална сума за разпределение, която е долна граница на сумата, която може да бъде разпределена на всеки участник в търга; или

б) минимално съотношение на разпределение, което е долната граница, изразена в проценти, на съотношението на заявките за разпределяне на пределния лихвен процент и което може да бъде разпределено на всеки участник в търга.

Член 38

Разпределение при тръжни процедури с променлив лихвен процент за предоставяне на ликвидност в евро

1. При тръжни процедури с променлив лихвен процент за предоставяне на ликвидност в евро разпределението по отношение на заявките на контрагентите се извършва по следния начин:

а) заявките се подреждат в низходящ ред според предложените лихвени проценти или във възходящ ред според предложените цени;

б) първо се удовлетворяват заявките с най-висок лихвен процент (най-ниска цена), следвани от заявките с по-ниски лихвени проценти (по-висока цена) до пълно изчерпване на ликвидността за разпределение;

в) ако при пределния лихвен процент (най-високата приета цена) общата сума на заявките надхвърля оставащата сума за разпределение, остатъкът се разделя пропорционално между заявките според съотношението между оставащата сума за разпределение и общата сума на заявките при пределния лихвен процент (най-високата приета цена) в съответствие с таблица 2 от приложение III;

г) разпределената на всеки контрагент сума се закръглява до най-близката единица евро.

2. ЕЦБ може да вземе решение за разпределяне на минимална сума на всеки успешно класирал се участник в търга.

Член 39

Разпределение при тръжни процедури с променлив лихвен процент за изтегляне на ликвидност в евро

1. При тръжни процедури с променлив лихвен процент за изтегляне на ликвидност в евро, използвани за емитиране на дългови сертификати на ЕЦБ и набиране на срочни депозити, разпределението по отношение на заявките на контрагентите се извършва по следния начин:

а) заявките се подреждат във възходящ ред според предложените лихвени проценти или в низходящ ред според предложените цени;

б) първо се удовлетворяват заявките с най-нисък лихвен процент (най-висока цена), следвани от заявките с по-високи лихвени проценти (заявки с по-ниска цена) до пълно изчерпване на ликвидността за изтегляне;

в) ако при пределния лихвен процент (най-ниската приета цена) общата сума на заявките надхвърля оставащата сума за разпределение, остатъкът се разделя пропорционално между заявките според съотношението между оставащата сума за разпределение и общата сума на заявките при пределния лихвен процент (най-ниската приета цена) в съответствие с таблица 2 от приложение III;

г) разпределената на всеки контрагент сума се закръглява до най-близката единица евро. По отношение на емитирането на дългови сертификати на ЕЦБ, разпределената номинална сума се закръглява до най-близкото число, кратно на 100 000 EUR.

2. ЕЦБ може да вземе решение за разпределяне на минимална сума на всеки успешно класирал се участник в търга.

Член 40

Разпределение при тръжни процедури за предоставяне на ликвидност с променлив лихвен процент на валутните суапове

1. При тръжни процедури за предоставяне на ликвидност с променлив лихвен процент на валутните суапове разпределението по отношение на заявките на контрагентите се извършва по следния начин:

а) заявките се подреждат във възходящ ред на суап-котировките, като се отчита знакът на котировката;

б) знакът на котировката зависи от знака на лихвения диференциал между чуждестранната валута и еврото. За матуритета на суапа:

i) ако лихвеният процент на чуждестранната валута е по-висок от съответния лихвен процент на еврото, суап-котировката е положителна, т.е. еврото се котира с премия спрямо чуждестранната валута, и

ii) ако лихвеният процент на чуждестранната валута е по-нисък от съответния лихвен процент на еврото, суап-котировката е отрицателна, т.е. еврото се котира с отстъпка спрямо чуждестранната валута;

в) заявките с най-ниските суап-котировки се удовлетворяват първи, а заявките с по-високи суап-котировки се приемат последователно до пълното изчерпване на целия фиксиран обем валута, предложен за разпределение на търга;

г) ако при приетата най-висока суап-котировка, а именно пределната суап-котировка, общата сума на заявките надхвърля оставащата за разпределение сума, остатъкът се разпределя пропорционално между заявките според съотношението между оставащата сума за разпределение и общата сума на заявките по пределната суап-котировка в съответствие с таблица 3 от приложение III;

д) разпределената на всеки контрагент сума се закръглява до най-близката единица евро.

2. ЕЦБ може да вземе решение за разпределяне на минимална сума на всеки успешно класирал се участник в търга.

Член 41

Разпределение при тръжни процедури за изтегляне на ликвидност с променлив лихвен процент на валутните суапове

1. При тръжна процедура за изтегляне на ликвидност с променлив лихвен процент на валутните суапове разпределението по отношение на заявките на контрагентите се извършва по следния начин:

а) заявките се подреждат в низходящ ред на предложените суап-котировки, като се отчита знакът на котировката;

б) знакът на котировката зависи от знака на лихвения диференциал между чуждестранната валута и еврото; за матуритета на суапа:

i) ако лихвеният процент на чуждестранната валута е по-висок от съответния лихвен процент на еврото, суап-котировката е положителна, т.е. еврото се котира с премия спрямо чуждестранната валута, и

ii) ако лихвеният процент на чуждестранната валута е по-нисък от съответния лихвен процент на еврото, суап-котировката е отрицателна, т.е. еврото се котира с отстъпка спрямо чуждестранната валута;

в) заявките с най-високите суап-котировки се удовлетворяват първи, а заявките с по-ниски суап-котировки се приемат последователно:

i) до пълното изчерпване на целия фиксиран размер на валутата за изтегляне, и

ii) докато при приетата най-ниска суап-котировка, а именно пределната суап-котировка, общата сума на заявките надхвърля остатъка за разпределение;

г) остатъкът се разпределя пропорционално между заявките според съотношението между оставащата сума за разпределение и общата сума на заявките по пределната суап-котировка в съответствие с таблица 3 от приложение III. Разпределената на всеки контрагент сума се закръглява до най-близката единица евро.

2. ЕЦБ може да вземе решение за разпределяне на минимална сума на всеки успешно класирал се участник в търга.

Член 42

Вид на аукциона за тръжни процедури с променлив лихвен процент

За тръжни процедури с променлив лихвен процент Евросистемата може да приложи както аукцион с единен лихвен процент (холандски аукцион), така и аукцион с различни лихвени проценти (американски аукцион).







Подраздел 4

Обявяване на резултатите от търга

Член 43

Обявяване на резултатите от търга

▼M4

1. ЕЦБ обявява публично решението си за разпределението при търга по отношение на резултатите от търга. В допълнение към това НЦБ могат да обявяват решението на ЕЦБ за разпределението при търга публично и директно на контрагентите, ако считат това за необходимо.

▼B

2. Информацията, която следва да се включва в публичното обявяване на резултатите от търга, е посочена в приложение IV.

3. Ако решението за разпределението съдържа грешна информация по отношение на информацията, съдържаща се в публичното обявяване на резултатите от търга, посочено в параграф 1, ЕЦБ може да предприема всякакви действия, които счита за подходящи, за поправянето на такава грешна информация.

4. След публичното обявяване на решението на ЕЦБ за разпределението при търга относно резултатите от търга, посочено в параграф 1, НЦБ потвърждават директно отделните резултати от разпределението на контрагентите, при което всеки контрагент получава отделно и сигурно потвърждение за неговия успех в тръжната процедура и точната сума, която му е разпределена.







Раздел 3

Двустранни процедури за операциите на открития пазар на Евросистемата

Член 44

Преглед на двустранните процедури

1. Евросистемата може да извършва всяка от следните операции на открития пазар чрез двустранни процедури:

а) операции за фино регулиране (обратни сделки, валутни суапове или набиране на срочни депозити); или

б) структурни операции (окончателни сделки).

2. Двустранните процедури, в зависимост от конкретната сделка, могат да бъдат извършвани посредством пряк контакт с контрагентите, както е посочено в член 45, или чрез фондови борси и пазарни посредници, както е посочено в член 46.

Член 45

Двустранни процедури, извършвани чрез директен контакт с контрагентите

1. Двустранните процедури за операции за фино регулиране и структурни операции, изпълнявани посредством окончателни сделки, могат да се извършват чрез директен контакт с контрагентите.

2. НЦБ осъществяват директен контакт с една или повече институции, избрани в съответствие с критериите за допустимост, установени в член 57. НЦБ следват указанията на ЕЦБ, когато вземат решения дали да сключат сделка с тези институции.

3. Без да се засяга параграф 2, Управителният съвет на ЕЦБ може да реши, че при извънредни обстоятелства ЕЦБ или една или повече НЦБ, действащи като оперативно звено на ЕЦБ, извършват операции за фино регулиране или структурни операции, изпълнявани чрез обратни сделки, сключени чрез двустранни процедури. В такъв случай процедурите за тези операции съответно биват адаптирани. ЕЦБ решава дали да сключи сделка с институциите, с които е установен контакт.

Член 46

Двустранни процедури, извършвани чрез фондови борси или пазарни посредници

1. Без да се засяга член 45, двустранните процедури за структурни операции, извършвани чрез окончателни сделки, могат да се изпълняват чрез фондови борси и пазарни посредници.

2. Обхватът на контрагентите не се ограничава, както е уредено в член 57.

3. Процедурите се приспособяват към пазарните конвенции за търгуваните дългови инструменти.

Член 47

Обявяване на операции, извършвани чрез двустранни процедури

1. Операциите за фино регулиране или структурните операции, изпълнявани чрез окончателни сделки, извършвани посредством двустранни процедури, не се обявяват публично предварително, освен ако ЕЦБ реши друго.

2. ЕЦБ може да реши да не обяви публично резултатите от такива двустранни процедури.

Член 48

Работни дни за двустранни процедури

1. ЕЦБ може да вземе решение за извършване на двустранни процедури за операции за фино регулиране във всеки работен за Евросистемата ден. В тези операции могат да участват само НЦБ, по отношение на които денят за търговия, денят за сетълмент и денят за плащане са работни дни за НЦБ.

2. Двустранните процедури за структурни операции, извършвани чрез окончателни сделки, обикновено се провеждат и сетълментът по тях се извършва в работните дни за НЦБ на всички държави членки, чиято парична единица е еврото.







ГЛАВА 2

Процедури за сетълмент за операции по паричната политика НА Евросистемата

Член 49

Преглед на процедурите по сетълмент

1. Сетълментът на платежни нареждания, свързани с участието в операции на открития пазар или използването на ликвидни улеснения с постоянен достъп, се извършва през сметките на контрагентите при НЦБ или през сметките на банката, извършваща сетълмента, която участва в TARGET2.

2. Сетълментът на платежни средства, свързани с участието в операции на открития пазар за предоставяне на ликвидност или използването на пределното кредитно улеснение, се извършва единствено в момента на или след окончателното прехвърляне на допустимите активи като обезпечение. За тази цел контрагентите:

а) предварително депозират допустимите активи при НЦБ; или

б) извършват сетълмент на допустимите активи при НЦБ на база „доставка срещу плащане“.

Член 50

Сетълмент на операции на открития пазар

1. Евросистемата се стреми да извършва сетълмент на сделките, свързани с нейните операции на открития пазар, по едно и също време във всички държави членки, чиято парична единица е еврото, с всички контрагенти, предоставили достатъчно допустими активи като обезпечение. Въпреки това обаче, поради някои оперативни ограничения и технически особености (например на ССЦК), времето на извършване на сетълмента на операциите на открития пазар в рамките на деня може да се различава в отделните държави членки, чиято парична единица е еврото.

2. Указателните дати на сетълмент са обобщени в таблица 8.







Таблица 8 Указателни дати на сетълмент за операции на открития пазар на евросистемата (1) Инструмент на паричната политика Дата на сетълмент за операции на открития пазар, основаващи се на стандартни тръжни процедури Дата на сетълмент за операции на открития пазар, основаващи се на бързи тръжни процедури или на двустранни процедури Обратни сделки T + 1 T Окончателни сделки В съответствие с пазарната конвенция за допустимите активи Емитиране на дългови сертификати на ЕЦБ T + 2 — Валутни суапове T, T + 1 или T + 2 Набиране на срочни депозити T (*1) Датата на сетълмент се отнася за работните дни за Евросистемата. Т се отнася за деня за търговия.

Член 51

Сетълмент на операции на открития пазар, извършвани чрез стандартни тръжни процедури

1. Евросистемата се стреми да извършва сетълмент на операции на открития пазар, извършвани чрез стандартни тръжни процедури, на първия ден, следващ деня за търговия, в който работят TARGET2 и всички съответни ССЦК.

2. Датите на сетълмент за основните операции по рефинансиране и редовните операции по дългосрочно рефинансиране се посочват предварително в указателния календар за редовните тръжни операции на Евросистемата. Ако обичайната дата на сетълмент е неработен ден за банките, ЕЦБ може да вземе решение да бъде използвана друга дата на сетълмент с опция за сетълмент в същия ден. Евросистемата се стреми да гарантира, че времето на сетълмента на основните операции по рефинансиране и на редовните операции по дългосрочно рефинансиране съвпада с времето на обратното плащане на средствата по предшестваща операция със съответния матуритет.

3. Сетълментът по емитирането на дългови сертификати на ЕЦБ се извършва на втория ден, следващ деня за търговия, през който работят TARGET2 и всички съответни ССЦК.

Член 52

Сетълмент на операции на открития пазар, извършвани чрез бързи тръжни процедури или двустранни процедури

1. Евросистемата се стреми да извършва сетълмент на операции на открития пазар, извършвани чрез бързи тръжни процедури и двустранни процедури, в деня за търговия. Могат да бъдат използвани и други дати на сетълмент, по-специално за окончателни сделки и валутни суапове.

2. Сетълментът на операциите за фино регулиране и структурните операции, изпълнявани чрез окончателни сделки, извършвани посредством двустранни процедури, се осъществява децентрализирано чрез НЦБ.

Член 53

Други разпоредби, свързани с процедурите за сетълмент и процедури в края на деня

1. Без да се засягат установените в настоящата глава изисквания, в договорните или регулаторните разпоредби, прилагани от НЦБ или от ЕЦБ по отношение на конкретните инструменти на паричната политика, могат да се установяват допълнителни разпоредби, свързани със сетълмента.

2. Процедурите в края на деня са описани подробно в документацията, отнасяща се до TARGET2.

Член 54

Наличности от резерви и свръхрезерви

1. Съгласно член 6, параграф 1 от Регламент (ЕО) № 1745/2003 (ЕЦБ/2003/9), сетълмент сметката на контрагент в НЦБ може да бъде използвана като резервна сметка. Наличностите от резерви по сетълмент сметките може да се използват за целите на сетълмента в рамките на деня. Дневните наличности от резерви на даден контрагент се изчисляват като салдо в края на деня по сметката за резерви. За целите на настоящия член „резервна сметка“ има същото значение, както в Регламент (ЕО) № 1745/2003 (ЕЦБ/2003/9).

2. Наличностите от резерви, надхвърлящи задължителните минимални резерви съгласно Регламент (ЕО) № 2531/98 и Регламент (ЕО) № 1745/2003 (ЕЦБ/2003/9), се олихвяват с 0 % лихвен процент или с лихвения процент за депозитното улеснение, който от тях е по-нисък.







ТРЕТА ЧАСТ

ДОПУСТИМИ КОНТРАГЕНТИ

▼M6

Член 55

Критерии за допустимост за участие в операции по паричната политика на Евросистемата

По отношение на операциите по паричната политика на Евросистемата, при условията на член 57, Евросистемата допуска за участие само институции, които отговарят на следните критерии:

а) те са субект на системата за поддържане на минимални задължителни резерви съгласно член 19.1 от Устава на ЕСЦБ и не са освободени от задълженията си съгласно системата за минимални резерви на Евросистемата по силата на Регламент (ЕО) № 2531/98 и Регламент (ЕО) № 1745/2003 (ЕЦБ/2003/9);

б) те